**DĖL ROKIŠKIO RAJONO SAVIVALDYBĖS TARYBOS 2012 M. GRUODŽIO 28 D. SPRENDIMO NR. TS-14.241 „DĖL NEKILNOJAMOJO TURTO PERDAVIMO PAGAL PANAUDOS SUTARTIS“ DALINIO PAKEITIMO**

2018 m. lapkričio 30 d. Nr. TS-

Rokiškis

Vadovaudamasi Vietos savivaldos įstatymo 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, atsižvelgdama į Panemunio jaunimo centro „Nemunėlis“ direktoriaus 2018 m. lapkričio 5 d. prašymą, Rokiškio rajono savivaldybės taryba nusprendžia:

1. Iš dalies pakeisti Rokiškio rajono savivaldybės tarybos 2012 m. gruodžio 28 d. sprendimą Nr. TS-14.241 „Dėl nekilnojamojo turto perdavimo pagal panaudos sutartis“ ir pripažinti netekusiu galius sprendimo 1.2 punktą.

2. Įgalioti Rokiškio rajono savivaldybės administracijos Pandėlio seniūnijos seniūną per 5 kalendorines dienas priimti 215,19 kv. m kultūros namų pastatą (unikalus Nr. 7393-5016-7014) su ūkiniu pastatu (užstatytas plotas – 35 kv. m, unikalus Nr. 7393-5016-7025), esančius Petro Urbakonio g. 1, Panemunio mstl., pasirašyti turto priėmimo ir perdavimo aktą ir kopiją pateikti Ūkio ir viešosios tvarkos skyriui.

3. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2012 M. GRUODŽIO 28 D. SPRENDIMO NR. TS-14.241 „DĖL NEKILNOJAMOJO TURTO PERDAVIMO PAGAL PANAUDOS SUTARTIS“ DALINIO PAKEITIMO“**

**AIŠKINAMASIS RAŠTAS**

2018-11-15

**Parengto sprendimo projekto tikslai ir uždaviniai.**

Vadovaujantis teisės aktų nuostatomis iš dalies pakeisti Rokiškio rajono savivaldybės tarybos 2012 m. gruodžio 28 d. sprendimą Nr. TS-14.241 „Dėl nekilnojamojo turto perdavimo pagal panaudos sutartis“ ir pripažinti netekusiu galios 1. 2 punktą.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

**Sprendimo projekto esmė.**

Vadovaujantis Rokiškio rajono savivaldybės tarybos 2012 m. gruodžio 28 d. sprendimu Nr. TS-14.241 „Dėl nekilnojamojo turto perdavimo pagal panaudos sutartis“ Panemunio jaunimo centrui „Nemunėlis“ buvo perduotas 10 m. laikotarpiui panaudos pagrindais valdyti ir naudotis savivaldybei nuosavybės teise priklausantis turtas: 215,19 kv. m kultūros namų pastatas (unikalus Nr. 7393-5016-7014) su ūkinis pastatas (užstatytas plotas 35 kv. m, unikalus Nr. 7393-5016-7025), esantys Petro Urbakonio g. 1, Panemunio mstl.

2018 m. lapkričio 5 d. buvo gautas Panemunio jaunimo centro „Nemunėlis“ direktoriaus prašymas nutraukti panaudos sutartį, nes juridinis asmuo yra likviduojamas.

Siūloma pripažinti netekusiu galios Rokiškio rajono savivaldybės tarybos 2012 m. gruodžio 28 d. sprendimo Nr. TS-14.241 „Dėl nekilnojamojo turto perdavimo pagal panaudos sutartis“ 1.2 punktą, nes Panemunio jaunimo centras „Nemunėlis“ (kodas 302925780, buveinės adresas Petro Urbakonio g. 1, Panemunio mstl.) yra likviduojamas. Siūloma įgalioti Pandėlio seniūnijos seniūną perimti turtą, pasirašyti priėmimo ir perdavimo aktą bei jo kopiją pateikti ūkio ir viešosios tvarkos skyriui.

**Galimos pasekmės, priėmus siūlomą tarybos sprendimo projektą:**

**teigiamos** – bus suteikta galimybė užbaigti juridinio asmens likvidavimo procedūras;

**neigiamos** – nebus.

**Kokia sprendimo nauda Rokiškio rajono gyventojams.**

Tiesioginės naudos nėra.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Ūkio ir viešosios tvarkos skyriaus vedėjo pavaduotoja Violeta Bieliūnaitė-Vanagienė